Nenad Ljubomir Nikolić
<s>Nenad Nikolić (Ненад Николић, 20. avgust 1961. – 30. april 1999) je bio bivši srpski fudbaler, levi bek.</s><s>Tragično je izgubio život u svojoj 38. godini života, 30.04.1999 tokom NATO bombardovanja Jugoslavije.</s><s>Iza sebe je ostavio ženu Snežanu i dvoje tada maloletne dece, sina Aleksandra (osam meseci starog) i kćerku Katarinu (dve godine staru).</s>

<s>Odrastanje
Nenad je rođen u Lipljanu, Jugoslaviji, 20.08.1961.</s><s>Kao veoma mlad se preselio sa porodicom u Zemun, iz rodnog Lipljana, da bi godinu dana kasnije još jednom promenio mesto življenja, ovoga puta na Petlovo Brdo, gde je i živeo do kraja života.</s><s>Odrastao je sa sestrom bliznakinjom Nadom i starijim bratom Zoranom.</s><s>Kao veoma mali je pokazao veliku dozu talenta i ljubavi prema fudbalu, koristio je svaki mogući momenat da trenira i da igra fudbal.</s>

<s>Karijera
Kroz svoju fudbalsku karijeru nastupao je za FK Partizan, FK Čukarički, FK Žarkovo, FK Proleter Zrenjanin i Tacoma Stars, iz SAD-a.</s>

<s>Obrazovanje
Nenad je pohađao osnovnu školu "Vladimir Rolović".</s><s>Nakon završetka osnovne škole upisuje i završava XIII beogradsku gimnaziju.</s>

<s>Porodica
Nenad je bio veoma porodičan čovek, ona mu je bila na prvom mestu.</s><s>Nenadov kum je bio Vesko Mihajlović, poznati fudbaler sa Kipra.</s><s>Imao je sestru bliznakinju Nadu, i starijeg brata Zorana.</s><s>Bio je oženjen Snežanom Nikolić, i imao je dvoje dece, sina Aleksandra i ćerku Katarinu.</s>

<s>Porodični posao
Nakon povratka iz Amerike, Nenad se odlučuje da pokrene porodični posao.</s><s>Otvara prehrambenu prodavnicu u beogradskom naselju Banovo Brdo, u neposrednoj blizini stadiona fudbalskog kluba Čukarički.</s><s>Prehrambena prodavnica nastavlja rad i nakon njegove smrti i dobija simboličan naziv "NENAD".</s>

<s>Smrt
Prvi avioni NATO avijacije poleteli su 24.04.1999 prema Jugoslaviji.</s><s>Nenad, kao rezervista MUP-a Srbije bio je pozvan da čuva generalštab u ulici Kneza Miloša.</s><s>Nenad je odmah odgovorio na poziv ostavivši njegovo dvoje male dece kod kuće sa njegovom ženom Snežanom.</s><s>Mesec dana nakon što je bombardovanje počelo, Nenad je radio noćnu smenu.</s><s>Prva bomba je bačena na generalštab obrušavajući okolne zgrade i jedan auto u nenadovoj neposrednoj blizini.</s><s>Odmah je potrčao kako bi pomogao zaglavljenim ljudima, ali, nažalost avioni NATO avijacije su se vratili i ispustili još jednu bombu.</s><s>Ona je bila smrtonosna po Nenada.</s><s>Nenad je izgubio život 30.04.1999 godine u 38oj godini života, nekoliko časova posle ponoći.</s>

<s>Memorijalni turnir Nenad Neša Nikolić</s>

<s>Memorijalni turnir je prvi put održan u maju 2014e godine, na stadionu FK Čukarički.</s><s>Fudbalski klub Čukarički sa prijateljima i porodicom Nenada Nikolića svake godine obeležava ovaj datum turnirom na kom učestvuju mlađe selekcije.</s><s>Opština Čukarica je kao i svake godine podržala održavanje turnira, i obezbedila pehare za učesnike kao i plaketu za porodicu tragično stradalog Nenada Nikolića.</s>

<s>Odlikovanja i nagrade
 Spomen ploča na zgradi Ministarstva spoljnih poslova
 Orden za zasluge u oblasti odbrane i bezbednosti I</s>

<s>Izvori 
 Memorialni turnir Nenad Neša Nikolić 
 Spomen ploča na zgradi Ministarstva spoljnih poslova
 Odren za zaskuge u oblasti odbrane i bezbednosti</s>

<s>Srpski fudbaleri</s>

